CELEX: 62014CA0278
Language: mt
Date: 2015-04-16 00:00:00
Title: Kawża C-278/14: Sentenza tal-Qorti tal-Ġustizzja (Il-Ħames Awla) tas-16 ta’ April 2015 (talba għal deċiżjoni preliminari tal-Curtea de Apel Alba Iulia – ir-Rumanija) – SC Enterprise Focused Solutions SRL vs Spitalul Județean de Urgență Alba Iulia (Rinviju għal deċiżjoni preliminari — Kuntratti pubbliċi — Provvisti — Speċifikazzjonijiet tekniċi — Prinċipji ta’ ugwaljanza fit-trattament u ta’ nondiskriminazzjoni — Obbligu ta’ trasparenza — Riferiment għal prodott ta’ trade mark kummerċjali — Evalwazzjoni ta’ karattru ekwivalenti ta’ prodott propost minn offerent — Twaqqif ta’ manifattura ta’ prodott ta’ riferiment)

15.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 198/15
            
         Sentenza tal-Qorti tal-Ġustizzja (Il-Ħames Awla) tas-16 ta’ April 2015 (talba għal deċiżjoni preliminari tal-Curtea de Apel Alba Iulia – ir-Rumanija) – SC Enterprise Focused Solutions SRL vs Spitalul Județean de Urgență Alba Iulia
   (Kawża C-278/14) (1)
   
   ((Rinviju għal deċiżjoni preliminari - Kuntratti pubbliċi - Provvisti - Speċifikazzjonijiet tekniċi - Prinċipji ta’ ugwaljanza fit-trattament u ta’ nondiskriminazzjoni - Obbligu ta’ trasparenza - Riferiment għal prodott ta’ trade mark kummerċjali - Evalwazzjoni ta’ karattru ekwivalenti ta’ prodott propost minn offerent - Twaqqif ta’ manifattura ta’ prodott ta’ riferiment))
   (2015/C 198/19)
   Lingwa tal-kawża: ir-Rumen
   
      Qorti tar-rinviju
   
   Curtea de Apel Alba Iulia
   
      Partijiet fil-kawża prinċipali
   
   
      Rikorrenti: SC Enterprise Focused Solutions SRL
   
      Konvenuta: Spitalul Județean de Urgență Alba Iulia
   
      Dispożittiv
   
   1 L-Artikolu 23(8) tad-Direttiva 2004/18/KE tal-Parlament Ewropew u tal-Kunsill tal-31 ta’ Marzu 2004, fuq koordinazzjoni ta’ proċeduri għall-għoti ta’ kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi [kuntratti pubbliċi għal xogħlijiet, għal provvisti u għal servizzi] kif emendata bir-Regolament (UE) Nru 1251/2011 tal-Kummissjoni, tat-30 ta’ Novembru 2011, ma huwiex applikabbli għal kuntratt pubbliku li l-valur tiegħu ma jkunx laħaq il-limitu applikabbli previst minn din id-direttiva. Fil-kuntest ta’ kuntratt pubbliku li ma jkunx suġġett għall-imsemmija direttiva, iżda li jkollu interess transkonfinali ċert, ħaġa li hija l-qorti tar-rinviju li għandha tivverifika, ir-regoli fundamentali u l-prinċipji ġenerali tat-Trattat FUE, b’mod partikolari l-prinċipji ta’ ugwaljanza fit-trattament u ta’ nondiskriminazzjoni, kif ukoll l-obbligu ta’ trasparenza li jirriżultaw minnu, għandhom jiġu interpretati fis-sens li l-awtorità kontraenti ma tistax tiċħad offerta li tissodisfa r-rekwiżiti tal-avviż ta’ kuntratt u tibbaża d-deċiżjoni tagħha fuq raġunijiet li ma jkunux previsti f’dan l-avviż.
   
      (1)  ĠU C 303, 08.09.2014.